Bremenlik mashshoqlar
„Bremenlik mashshoqlar“ (nemischa: Die Bremer Stadtmusikanten) — olmon yozuvchilari aka-uka Grimmlar qalamiga mansub ertak. Aarne–Thompson klassifikatsiyasi boʻyicha ertak 130-raqamga ega: asarda egasi kerak boʻlmagan hayvonlar yangi uy topadi. Asar qahramonlari „bremenlik“ deb atalsa-da, ular aslida shaharga yetib bormaydilar. Ertak asosida bir necha film, multfilm, myuzikl hamda teatr postanovkasi tayyorlangan. Ertak oʻzbek tilida bolalar uchun moslashtirilib boʻyash kitobi oʻlaroq nashr qilingan.